kardosdrur/scandi-wiki huggingface dataset:
Charles Kamau

Charles Kamau (født 1994 i Kitui, Kenya) er en dansk atlet medlem af Aabenraa IG.

Internationale ungdomsmesterskaber
 2011 U20-NM Højdespring 4. plads 2,01

Danske mesterskaber 
  2013 Højdespring 1,94
  2013 Højdespring-inde 1,94
  2012 Højdespring 2,03
  2012 Højdespring-inde 2,03
  2011 Højdespring 2,00

Personlig rekord 
 100 meter: 11,52 sek
 Længdespring: 6,78 meter
 Højdespring: 2,03 meter
 Højdespring-inde: 2,03 meter
 Trespring-inde: 13,54 meter

Eksterne henvisninger 
 http://statletik.dk/index.php/Profile/index/1984

Højdespringere fra Danmark
Atleter fra Aabenraa IG
Personer fra Kenya
Baardheere

Baardheere er en vigtig landbrugsby i Geedo-provinsen i Somalia. Byen er den næststørste i Jubbadalen efter Kismaayo. Floden Jubba løber igennem byen.

Byer i Somalia
Internationale Socialister

Internationale Socialister (forkortet IS) er en trotskistisk organisation i Danmark, stiftet som smågruppe på venstrefløjen i 1960'erne, og som parti i 1984. Fra 2006-2015 var den tilsluttet Enhedslisten, men udtrådte i januar 2015.

Historie 
Internationale Socialister blev i 1984 oprettet af en udbrydergruppe fra Venstresocialisterne. Organisationen er en del af bevægelsen International Socialist Tendency, som er ledet af det britiske parti Socialist Workers Party.

16. marts 1992 blev Internationale Socialisters kontor i København raseret af en bombe, og et medlem dræbt i det seneste politiske attentat i nyere tid, jf. Søllerødgadebomben. Sagen er aldrig opklaret. Ud af flere opstillede teorier, regnes et højreradikalt attentat i dag som den mest plausible.

Ved organisationens kongres i marts 2006 besluttede Internationale Socialister kollektivt at tilslutte sig Enhedslisten. I januar 2015 meldte IS sig igen kollektivt ud af Enhedslisten. Denne beslutning var en reaktion på en frustration i IS, som ikke længere troede på Enhedslistens politik, idet man mente at partiet burde have væltet regeringen, blandt andet baseret på spørgsmålet om dagpenge.

IS i dag 
Efter bruddet med Enhedslisten kan medlemmer af IS, som er aktive i fagbevægelsen eller bor i mindre byer, dog stadig være medlem af Enhedslisten, ligesom IS opfordrer medlemmerne og sympatisører til at stemme på Enhedslisten ved Folketingsvalg.

Internationale Socialister udgiver månedsavisen Socialistisk Arbejderavis.

Referencer

Kildehenvisninger 
Internationale Socialister

Organisationer fra Danmark
Etableret i 1984
Socialistiske partier
Trotskisme
Gardo

Gardo er en historisk by i Bari-provinsen i Puntland, en autonom region i det nordøstlige Somalia. Byen er beliggende i Karkaar-bjergene.

Byer i Somalia
Al Grey

Al Grey (født 6. juni 1925 i Virginia, død 24. marts 2000 i Arizona) var en amerikansk basunist.

Grey er nok mest kendt for sit medlemskab af Count Basies big band. Han har også spillet med Dizzy Gillespie, Benny Carter, Lionel Hampton, Quincy Jones, Herbie Hancock, Ray Charles, Frank Sinatra, Ella Fitzgerald, Hugo Rasmussen etc.

Han hører til swingtraditionen af basunister, men spillede også bebop.

Eksterne henvisninger 
 

Jazztrombonister fra USA
Personer fra Virginia
Boorama

Boorama er en by i Awdal-provinsen i det nordvestlige Somalia. Kontrollen over Boorama er omstridt mellem Awdalland, en foreslået autonom stat, og Somaliland, en selvudnævnt republik, som internationalt anses for at være en autonom region i Somalia. Boorama har en lufthavn med international trafik.

Byer i Somalia
Casper Slots

Casper Slots (født 1985) er en dansk atlet medlem af Esbjerg AM tidligere i Odense Atletik/OGF.

Casper Slots vandt sølv ved de dansk mesterskaber i højdespring 2011 med et spring på 1,97.

Danske mesterskaber 
  2011 Højdespring 1,97

Personlig rekord 
 Højdespring: 2,03 2010

Eksterne henvisninger 
 Statletik.dk – Profil Casper Slots

Højdespringere fra Danmark
Atleter fra Esbjerg AM
Atleter fra OA/OGF
Jamaame

Jamaame er en tætbefolket by i Jubbada Hoose-provinsen i det sydlige Somalia. Floden Jubba og Jubbadalen ligger umiddelbart vest for byen.

Eksterne henvisninger 

Byer i Somalia
Emil Mikkelsen

Emil Mikkelsen (født 1990) er en dansk atlet medlem af Odense Atletik/OGF.

Emil Mikkelsen blev som 21-årig dansk mester i diskoskast 2011 med en personlig rekord på 51,65, i en konkurrence hvor han mødte op med en PR på 48,69. Han forsvarede titlen som dansk mester i 2012 og 2013. Emil tabte dog guldet i 2014, efter en ellers lovende sæson med personlig rekord på 56,30, blev det desværre kun til bronze dette år. I 2015 genvandt han titlen og har nu 4 danske mesterskaber i hus. Emil har i år åbnet sæsonen med den bedste serie nogensinde, med 3 kast over 55m, tegner det rigtig godt for 2016.

Emil Mikkelsen trænes af Jørgen Halkjær, som var danske mester i kuglestød 1991
Sammen har de et tæt samarbejde med en tysk træner Miroslaw Jansinski og hans søn Daniel Jasinski, som har en pr på 67,16, så her er god grobund for udvikling af Emil Mikkelsen.

Danske mesterskaber 
  2011 Diskoskast 51,65
  2012 Diskoskast 50,13
  2013 Diskoskast 52,60

Personlig rekord 
 Diskoskast: 51,65 2011
 Diskoskast: 52,10 2012
 Diskoskast: 54,10 2013
 Diskoskast: 56,30 2014

Eksterne henvisninger 
 Statletik.dk – Profil Emil Mikkelsen 
 OGF profil – Emil Mikkelsen

Diskoskastere fra Danmark
Atleter fra Odense Atletik/OGF
Timanhøjene

Timan eller Timanhøjene (, ) er et højdedrag længst mod nord i Europæiske Rusland. Størstedelen af Timanhøjene ligger i Republikken Komi, mens den allernordligste del ligger i Nenetskij autonome okrug og Arkhangelsk oblast. Højeste punkt i Timan er Tjetlasskij klippen på 471 m.o.h..

Timanhøjene, som ligger vest for de nordlige Uralbjerge, er en del af den Østeuropæiske Slette, der ligger vest for floden Petjora og deler det Nordrussiske Lavland i en vestlig og en østlig del. Timan ender ved Barentshavet i nord. 

Timanhøjene, der ligger i Taiga- og Tundrabælterne, kendetegnes af et bakket og bjergrigt landskab, der er blevet slebet og formet af ismasserne under istiderne. Flere floder har deres kilder i Timanhøjene. De vigtigste er Petjoras bifloder Izjma, Mesen og Vytjegda, der er en biflod til Nordlige Dvina.

Den største by i det ellers tyndt befolkede Timan er Ukhta, der blev grundlagt i 1930'erne for at åbne Timan for udvinding af råstoffer. I Timan-området findes mange forskellige mineralforekomster − blandt andet gas, olie, bauxit og mineraler indeholdende titan.

Referencer 

Bjerge i Rusland
Republikken Komis geografi
Arkhangelsk oblasts geografi
Mary Millar

Mary Millar (26. juli 1936 – 10. november 1998) var en britisk skuespillerinde bedst kendt for sin rolle som Rose i tv-serien  Fint skal det være. Hun blev født Mary Wetton i Doncaster, Yorkshire.

Millar begyndte sin karriere i 1962. Hun fik anerkendelse for sin rolle i Fint skal det være som Rose, hvor hun erstattede Shirley Stelfox i sæson 2 i 1991. Rose var en populær figur i komedieserien med sans for drama og en lyst til gifte mænd. Millar forblev i serien, indtil dens afslutning i 1995.

Millar døde af kræft i æggestokkene i 1998 i en alder af 62 år.

Eksterne henvisninger 
 
 

Skuespillere fra England
Personer fra Doncaster
Personer døde af kræft
Chana Masson

Chana Masson de Souza (født 18. december 1978) er en brasiliansk håndboldmålvogter, som spiller for HH Elite i Damehåndboldligaen og har tidligere spillet for Brasiliens kvindehåndboldlandshold.

Hun skiftede i sommeren 2021, tilbage til den danske liga, for HH Elite.

Tidligere klubber 
 Guarrullos, Brasilien
 Ulbia, Brasilien
 Elche, Spanien
 Ferrobus Mislata, Spanien
 FCK Håndbold, Danmark
 HC Leipzig, Tyskland
 Randers HK, Danmark
 Viborg HK, Danmark

Meritter 
 EHF Cup-vinder: 2000, 2010
 Spansk mester: 2003
 Panamerikansk mester: 1999-2007
 Tysk mester: 2006
 DM-sølv: 2010

Referencer

Eksterne henvisninger 
 

Håndboldspillere fra Brasilien
Håndboldspillere fra Randers HK
Håndboldspillere fra FC København Håndbold
Håndboldspillere fra Viborg HK
Håndboldspillere fra HC Leipzig
Håndboldspillere fra HC Odense
Håndboldspillere ved sommer-OL 2004
Josephine Tewson

Josephine Tewson (født 26. februar 1931, død 18. august 2022) var en engelsk skuespiller, der nok bedst er kendt for sin rolle som Elizabeth i den britiske tv-serie Fint skal det være og som Miss Davenport i den britiske tv-serie Last of the Summer Wine.

Tidligere Liv 
Tewson blev født i Hampstead, London. Hendes far var professionel musiker. Efter gymnasiet studerede Tewson på Royal Academy of Dramatic Art. Hun var kortvarigt gift med skuespiller Leonard Rossiter men de blev skilt i 1961.

Referencer

Eksterne henvisninger 
 

Skuespillere fra England
Nina Müller

Nina Wörz (senere Müller) (født 14. november 1980) er en tidligere tysk håndboldspiller, der repræsenterede Tysklands håndboldlandshold. Hun fik debut på det tyske A-landshold den 19. Februar 1999, i en kamp mod .

Hun var en del af det tyske A-landshold som ved VM i håndbold 2007 vandt bronze. Hun blev også udtaget til Tysklands OL-trup til Sommer-OL 2008 i Beijing, hvor Tyskland blev rangeret nr. 11. Hun præsenterede også Tyskland ved EM i håndbold 2008 i Makedonien og ved VM i håndbold 2009 i Kina, sammen med resten af A-landsholdet. Hun var også med ved EM i håndbold 2010 i Norge og Danmark, hvor de blev placeret som nr. 13. Hun er gift med Susann Müller, der også er tidligere landsholdsspiller.

Meritter 
 Tysk mester: 2002, 2006, 2017
 Tysk pokalvinder: 2006, 2019
 VM-bronze 2007
 EHF Cup-vinder 2010
 DM-sølv 2010
 DM-vinder 2012 i Randers HK
 Slovensk mestre: 2013, 2014
 Slovensk pokalvinder: 2013, 2014

Kilder 
 Spillerinfo hos Randers HK 
 Spillerinfo hos DHB

Noter 

Håndboldspillere fra Tyskland
Håndboldspillere fra Randers HK
Håndboldspillere fra HC Leipzig
Håndboldspillere fra VFL Oldenburg
Personer fra Bremen
Håndboldspillere fra Siófok KC
Anna Sophie Okkels

Anna Sophie Okkels (født 23. marts 1990) er en dansk håndboldspiller, der pr. 2011 spiller for Silkeborg-Voel KFUM og for , hvor hun debuterede på A-landsholdet i 2007.

Hun blev indskiftet i Landsholdstruppen til VM 2015 i Danmark d. 7/12 2015 i stedet for en korsbåndsskadet Lotte Grigel.

Kilder 
 Spillerinfo  – randershk.dk
 Spillerinfo  – dhf.dk – søg på Anna Sophie Okkels

Noter 

Håndboldspillere fra Danmark
Håndboldspillere fra SK Aarhus
Håndboldspillere fra Randers HK
Gitte Andersen

Gitte Evendorff Andersen (født 21. juli 1989) er en tidligere kvindelig dansk håndboldspiller, der fra 2006 til 2018 spillede i Randers HK. Hun har i alt spillet 286 kampe og scoret 624 for Randers HK.

Hun er en af de nuværende 8 tidligere Randers HK-spillere, der er en del af Randers HK's ambassadørkorps.

Kilder 
 DHDb > Gitte Andersen
 Spillerinfo  – dhf.dk – søg på Gitte Andersen

Referencer

Eksterne henvisninger 
 

Håndboldspillere fra Danmark
Håndboldspillere fra Randers HK
Personer fra Randers
Bobby Christian

(Sylvester) Bobby Christian (20. oktober 1911 i Chicago – 31. december 1991) var en amerikansk percussionist, trommeslager, komponist og arrangør. 

Christian kom frem i Paul Whitemans orkester i 1938, som trommeslager og komponist. Han blev i 1940 radiostationen NBC's trommeslager, og spillede samtidig med Chicago Symphony Orchestra, under Fritz Reiner. Christian dannede i 1944 sit eget percussioninstitut, hvor han modtog elever som Cozy Cole og Lou Singer. I 1955 spillede han i Arturo Toscanini´s NBC symphony of the Air. Han ledede også sit eget danse-orkester, og spillede i Dick Schory´s Percussion Pops Orchestra, hvor han var en fremhævet solist.

Christian lavede en del plader op igennem 1950'erne og 1960'erne feks. Music for Bang Baaroom and Harp (1958), og Holidays for Percussion (1962). Han trak sig tilbage i begyndelsen af 1970'erne og gav privat undervisning og foredrag om percussion.

Kilde 
 Bobby Christians webside
 Om Bobby Christian på Allmusic

Percussionister fra USA
Trommeslagere fra USA
Komponister fra USA
Jazzmusikere fra USA
Fredede bygninger i Billund Kommune

Denne liste over fredede bygninger i Billund Kommune viser alle fredede bygninger i Billund Kommune, bortset fra kirker. Listen bygger på data fra Kulturarvsstyrelsen.

|}

Se også 
 Fredede fortidsminder i Billund Kommune

Kilder og eksterne henvisninger 

Billund Kommune
Bygninger, konstruktioner og anlæg i Billund Kommune
WikiProjekt Wiki Loves Monuments
Rejsebud

Et rejsebud var et bud, der hentede og bragte varer mellem by og opland for de lokale beboere. Stillingsbetegnelsen bruges ikke længere. 

Tilbage i tiden, var det kun meget få personer der havde bil. Samtidig arbejdede de fleste mennesker i lokalområderne og det var derfor sjældent de kom til de større købstæder. 
Der var dog visse ærinder og indkøb, som kun kunne ordnes i købstæderne og det var her rejsebudene kom til deres ret. De tog hver dag turen fra den mindre by og ind til købstaden, hvor de klarede de forskellige ærinder. Det kunne være alt fra at ordne en bankforretning for kromanden til at købe en bestemt type stof til fru Jensen. Der skulle måske hentes en reservedel til landsbyens mekaniker eller afleveres en pakke med hjemmestrikkede sokker til fru Hansens søn. 
Kort sagt – alle de ærinder vi i dag selv klarer med bilen. 

Prisen lå typisk på 25 øre pr. udført opgave – men havde rejsebuddet købt noget forkert måtte han bytte det dagen efter uden beregning. 

Mange rejsebude kom rundt i en kombination af cykel og jernbane. Før i tiden var der et utal af lokalbaner i Danmark – så typisk havde rejsebuddet en cykel i hver by. Dem transporterede han sig rundt på, når han klarede de forskellige ærinder og så tog han toget imellem byerne. 

En typisk dag kunne se sådan ud: 
Rejsebuddet tog det første tog ind til byen. Her cyklede han rundt og klarede de ærinder der nu engang skulle klares. Hen under eftermiddagen tog han toget tilbage til landsbyen og her begyndte dagens anden udbringning. Nu skulle de indkøbte varer og kvitteringer leveres til områdets beboere, samtidig med at der skulle tages imod bestillinger og varer til næste dag. Når dagen så var overstået skulle den næste dags indkøb og leveringer planlægges.

Som tiden gik, begyndte en del rejsebude at anskaffe sig varevogne og små lastbiler. Lokalområdernes virksomheder begyndte at sende – og modtage – større emner og med tiden begyndte rejsebudenes aktiviteter at minde mere og mere om fragtmændendes. Mange rejsebude organiserede sig ovenikøbet i rejsebudscentraler, så de fik mulighed for at tage gods med til andre steder end kun købstaden. Senere hen fusionerede mange rejsebudscentraler ovenikøbet med fragtcentralerne og begrebet rejsebud forsvandt stille og roligt. Dette skete også i takt med, at folk begyndte at få arbejde i købstæderne og at flere og flere anskaffede sig bil.

Eksterne henvisninger og kilde 
 Rejsebud – Ordbog – ODS – ordnet.dk
 Rejsebud – et nedlagt erhverv – borkophistorie 

Godstransport
Stillingsbetegnelser
The Jimi Hendrix Experience

The Jimi Hendrix Experience var et psykedelisk rock band, dannet i London i oktober 1966. Bandet bestod af sangeren og guitaristen Jimi Hendrix, bassisten Noel Redding og trommeslageren Mitch Mitchell og indspillede tre studiealbum indtil 1969. Efter indspilningen af det tredje af disse albums udvidede Hendrix bandet med en gruppe af gæstemusikere, som han kaldte "friends and passengers". Manager Chas Chandler stolede ikke meget på Hendrix' evner til at styre indspilningen, og han trak sig, formentlig ud fra et forretningsmæssigt synspunkt, tilbage fra projektet. Dette gav plads for eksperimenter med at tilføje forskellige instrumenter , bl.a. orgel (Stevie Winwood og Mike Finnegan), piano (Al Kooper) og blæseinstrumenter (Freddie Smith). Hendrix selv opfattede disse musikeres medvirken som en form for anerkendelse, som han påskønnede, idet han – besynderligt nok – tvivlede på sine egne evner.

Noel Redding var ikke tilfreds med denne udvidelse af Experience, ligesom han fandt, at indspilningerne var for lange. Dette blev begyndelsen på den konflikt, som førte til Experiences opløsning, officielt i juni 1969.
[[Fil:Are You Experienced - US cover.jpg|thumb|left|The Jimi Hendrix Experience på coveret på den amerikanske version af Are You Experienced]]
Herefter forlod Redding bandet, mens Hendrix og Mitchell fortsatte med andre projekter. The Experience 'gendannedes' i 1970 med Billy Cox som bassist, og turnerede indtil Hendrix' død i september 1970. Redding døde i 2003, og også Mitchell er afgået ved døden i november 2008.

Alle Experience's studiealbums med den oprindelige besætning Are You Experienced (1967), Axis: Bold as Love (1967) og Electric Ladyland (1968), er placeret på Rolling Stone'''s liste over de 500 bedste albums gennem tiderne som henholdsvis nr. 15, 82 og 54. I 1992 blev The Jimi Hendrix Experience optaget i Rock and Roll Hall of Fame.

Eksterne henvisninger 
 

Rockgrupper fra USA
Rockgrupper fra Storbritannien
Musikgrupper fra 1966
Ophørt i 1970
Marginal Tietê

Marginal Tietê er den travleste motorvej i São Paulo, Brasilien.

Den har 24,5 km forlængelse, den blev indviet i 1957. På grund af deres store trængsel, i 2010 var nødt til at udvide sine ruter for at forbedre trafikafviklingen.

Eksterne henvisninger 

São Paulo
Veje i Brasilien
Will Lee

William Franklin "Will" Lee (født 8. september 1952 i Texas) er en amerikansk elbassist.

Lee har spillet med Randy Brecker, Steve Gadd, Michael Brecker, Bette Midler, Carly Simon, George Benson, Billy Cobham, Barbra Streisand, Bob Mintzer, Steely Dan, Cyndi Lauper, Frank Sinatra, James Brown, Ringo Starr, Billy Joel, B.B. King, David Sanborn og mange flere.

Han spiller i jazz-, rock- og funkstil og har lavet to soloplader hvor han også synger på den ene.

Diskografi 
 Oh!
 Birdhouse

Kilde 
 Will Lee Webside 

Bassister fra USA
Jazzmusikere fra USA
Rockmusikere fra USA
Palle Danielsson

Palle Danielsson (født 15. oktober 1946 i Stockholm) er en svensk kontrabassist.

Danielsson fik sit verdensgennembrud med Keith Jarretts europæiske kvartet, som også bestod af Jan Garbarek og Jon Christensen og Jarrett selv (1974-1979).
Han har også spillet med Charles Lloyds gruppe, Bill Evans, Peter Erskines trio, Ben Webster, Palle Mikkelborg, George Russell, Michel Petrucciani, John Taylor, Collin Walcott, Lee Konitz og Steve Kuhn.

Danielsson har indspillet med egne grupper i Sverige og er stadig internationalt aktiv.

Eksterne henvisninger 
 

Bassister fra Sverige
Naná Vasconcelos

Naná Vasconcelos (født 2. august 1944 i Recife, død 9. marts 2016) var en brasiliansk latinpercussionist, sanger og berimbauspiller. 
Vasconcelos var nok mest kendt for sit samarbejde med Pat Metheny og Egberto Gismonti. Han havde også spillet med jazzmusikere som Jan Garbarek, Collin Walcott, Don Cherry og Ralph Towner. Vasconselos var med i percussiongruppen Singing Drums med bl.a. Paul Motian og Pierre Favre.

Han havde lavet en række soloplader i eget navn på bl.a. pladeselskabet ECM Records.

Kort diskografi 

 Amazonas
 Saudades

Kilde 
 Biografi på Allmusic

Musikere fra Brasilien
Percussionister
Personer fra Recife
Cæsar du Plat

Frederik (Friederich) Cæsar Ludvig Rudolph du Plat (født 21. december 1804 i København, død 1. april 1874 i Kiel) var en dansk officer, som ved begyndelsen på Treårskrigen gik over til tysk side. Han var bror til Glode og Ernst du Plat.

Hans forældre var premierløjtnant, senere karakteriseret generalmajor, kammerherre Heinrich du Plat (1769-1852) og Alette Marie Amalia Wilster (1777-1853). Du Plat blev 1812 volontær, året efter virkelig kadet, 1819 underofficer i korpset, pagekadet og sekondløjtnant à la suite i rytteriet, trådte 1824 i nummer ved sit regiment (i Holsten), blev 1829 karakteriseret premierløjtnant, gennemgik 1830-34 den nyoprettede kongelige militære Højskole, blev 1834 virkelig premierløjtnant og adjoint ved Generalkvartermesterstaben, 1836 divisionskvartermester à la suite, i nummer som sådan 1839 og blev samme år ritmester i den omformede generalstab, 1842 adjudant ved generalkommandoen i Hertugdømmerne og 2. marts 1848 major i Generalstaben (med anciennitet fra 1846). Han blev kammerjunker 1823, Ridder af Dannebrog 1840 og Dannebrogsmand 1843.

Du Plat tilhørte en af de mange familier, der blevet splittet af de kulturelle konflikter i Slesvig. I begyndelsen havde han en neutral indstilling til den spirende konflikt, især efter det åbne brev af 1846, men ved udbruddet af det slesvig-holstenske oprør 24. marts 1848 valgte han side. Da ankom nemlig hans gamle regimentschef og kommanderende general, prinsen af Nør, til Rendsborg. Prinsen skal have strakt hånden ud mod ham med ordene: "Ven eller Fjende?". Du Plat greb hånden og havde hermed truffet sit valg, gik straks over til den anden side med "alle Hemmelighederne" (J.T. Ræder).

Cæsar du Plat blev regnet for det bedste bud på en chef for den slesvig-holstenske generalstab, men han ønskede ikke at bære våben imod den danske hær, hvor bl.a. hans bror Glode gjorde tjeneste. I stedet fik han stillingen som afdelingschef i militærforvaltningen og blev 1849 oberst à la suite i generalstaben. Ved krigens ophør bosatte han sig i Hamborg og havde en stærkt besøgt kostskole for rige købmandssønner, indtil han december 1863 i Gotha trådte sammen med Karl Friedrich Lucian Samwer og Karl Philipp Francke for at arbejde for hertug Frederiks fordringer på Hertugdømmerne og tog derefter ophold i disse. 1852 blev du Plat udelukket fra amnesti og slettet af listen over Dannebrogsriddere.

Han blev gift 25. marts 1833 i Sankt Petri Kirke med Louise Marie Thomsen (4. marts 1809 i Tønning – 8. september 1893 i Delmenhorst), datter af borgmester i Tønning, senere deputeret i Slesvig-Holsten-Lauenborg Kancelli Peter Thomsen (1781-1839) og Christina Sophia Augusta Bentzen (1782-1862).

Kilder 
 K.C. Rockstroh, "Cæsar du Plat", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Eksterne henvisninger 

Danskere i 1800-tallet
Kavaleriofficerer fra Danmark
Personer i Treårskrigen fra Slesvig-Holsten
Tilhængere af slesvig-holstenismen
Officerer fra Tyskland
Personer fra København
Skolefolk fra Tyskland
Personer i Dansk Biografisk Leksikon
Cæsar
Heinrich du Plat

Johann Heinrich Christian du Plat (18. maj 1769 i Lesum – 29. februar 1852) var en dansk officer og kartograf. Han var bror til Glode du Plat.

Heinrich du Plat var søn af oberdeichgraf Peter Joseph du Plat og Anna Dorothea f. Fein. Han blev døbt 22. maj 1769 i Sankt Martini Kirke i Lesum. I 1789 tog han sammen med sin bror til Danmark, hvor han den 30. oktober samme år som frikorporal fik dansk indfødsret (uden at de dog fik naturalisation som danske adelsmænd). Han afsluttede sin karriere i hæren som karakteriseret generalmajor, kammerherre og lærer på Landkadetakademiet.

I 1795 udførte Heinrich du Plat et kort over Viborg. I året 1800 udarbejdede du Plat en militærtopografisk kortserie over Sjælland ud fra Videnskabernes Selskabs opmålinger. Dette skete på foranledning af kronprins Frederik. Du Plat forestod dernæst udarbejdelsen af 8 kortblade over Slesvig i 1804-05 og senere 6 kortblade over Holsten.

Han var Kommandør af Dannebrog.

Billedet gengivet her viser oberst du Plat. Det kan derfor også være hans bror Christian Frederik du Plat som også var oberst.

Familie 
30. oktober 1802 blev han gift med Alette Marie Amalia Wilster (4. marts 1777 i København – 17. juli 1853), datter af Cæsar August Wilster og Charlotte Elisabeth født von Schacht. Parret fik fem børn:
 Friederich August Peter Wilhelm du Plat (1803-1870)
 Friederich Cæsar Ludvig Rudolph du Plat (1804-1874)
 Marianne Dorothea du Plat (1806-1884)
 Peter Henrik Glode du Plat (1809-1864)
 Georg Ernst Emil du Plat (1816-1892)

Referencer

Kilder 
 Om du Plat som kartograf
 Slægtsside 
 Svendsen, Nick B, 2014.: "General du Plat, Historien om hans liv og familie."  (se kapitel 2)

Generalmajorer fra Danmark
Kartografer fra Danmark
Kommandører af 1. grad af Dannebrog
Danskere i 1700-tallet
Danskere i 1800-tallet
Heinrich
Kammerherrer fra Danmark
Jessica Stroup

Jessica Leigh Stroup (født 23. oktober 1986) er en amerikansk skuespillerinde og fotomodel. Stroup er bedst kendt for sin rolle som Erin Silver på The CW tv-serien 90210, et spin-off til den originale Beverly Hills 90210. Hun er også kendt for hovedroller i film som Prom Night og The Hills Have Eyes 2.

Eksterne henvisninger 

 

Skuespillere fra USA